
Сирием къикIхэр нэхъыбэщ
Адыгей.Хамэ къэрал цIыхуу республикэм къакIуэхэм я нэхъыбэр къыздикIыр Сириерщ.
2016 гъэм и щIышылэ-накъыгъэ мазэхэм елъытауэ, цIыху 479-кIэ нэхъ мащIэ хъуащ республикэм щыпсэухэм къахэхъуар. Мы гъэм щIыналъэм икIахэр, нэгъабэ и апхуэдэ лъэхъэнэм еплъытмэ, цIыху 361-кIэ нэхъ мащIэщ. Краснодарстатым къызэритымкIэ, хамэ къэралхэм ящыщу нэхъыбэ къыздикIар Сириерщ — цIыху 85-рэ.
Юбилейм траухуэ
Къэрэшей-Шэрджэс.Бгым дэкIуеинымкIэ урысейпсо фестивалым хэтыну цIыху 300-м нэблагъэ КъШР-м и Теберда, Домбай зыгъэпсэхупIэхэм щрагъэблэгъэнущ бадзэуэгъуэм 7 — 9-хэм.
Зэхьэзэхуэр траухуащ а спорт лIэужьыгъуэмкIэ япэ зэпеуэхэр зэрекIуэкIрэ илъэс 70, республикэр илъэс 25-рэ зэрырикъум. Бгым дэкIуеинымкIэ Домбай и 11-нэ кубокым и зэпеуэм хэтынущ Урысейм и щIыналъэхэм, Армением, Украинэм, США-м я лIыкIуэу 100-м щIигъу.
ЩIэупщIэшхуэ зиIэ шагъыр плъыжь
Абхъаз.Республикэм «Вина и воды Абхазии» и IуэхущIапIэм Урысейм иригъашэ шагъырыр мы гъэм проценти 8-кIэ нэхъыбэ ищIыну и му-радщ. Псори зэхэту птулъкIэ мелуан 24,1-рэ.
Къэралым и унафэщIхэр яужь итщ а сату лIэужьыгъуэм нэхъри зрагъэубгъуну. Абы щхьэкIэ жызум хадэхэм къыхагъэхъуэнущ, шагъырыфI зэмылIэужьыгъуэхэр ящIынущ. «Вина и воды Абхазии» IуэхущIапIэм и унафэщIым и къуэдзэ Авидзбэ Валерий зэрыжиIамкIэ, илъэс къэс хагъахъуэ Урысейм ирагъашэ шагъырым. ЩIэупщIэшхуэ иIэщ (процент 70-м нэблагъэ) шагъыр плъыжьым.
УЭРДОКЪУЭ Женя.
